ข้อบังคับการนิคมอุตสาหกรรมแห่งประเทศไทยข้อบังคับการนิคมอุตสาหกรรมแห่งประเทศไทยว่าด้วยหลักเกณฑ์และเงื่อนไขการร่วมดำเนินงานกับผู้ประกอบกิจการเขตอุตสาหกรรมสวนอุตสาหกรรม เขตประกอบการอุตสาหกรรม ชุมชนอุตสาหกรรมและกลุ่มเครือข่ายวิสาหกิจ(Cluster) ในการจัดตั้งนิคมอุตสาหกรรมพ.ศ. ๒๕๕๐ อาศัยอำนาจตามความในมาตรา๒๓ (๑) แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ และข้อ ๖ของกฎกระทรวงกำหนดหลักเกณฑ์ วิธีการ และเงื่อนไขในการจัดตั้งนิคมอุตสาหกรรม พ.ศ.๒๕๔๘ ออกตามความพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการการนิคมอุตสาหกรรมแห่งประเทศไทยจึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับการนิคมอุตสาหกรรมแห่งประเทศไทยว่าด้วยหลักเกณฑ์และเงื่อนไขการร่วมดำเนินงานกับผู้ประกอบกิจการเขตอุตสาหกรรมสวนอุตสาหกรรม เขตประกอบการอุตสาหกรรม ชุมชนอุตสาหกรรม และกลุ่มเครือข่ายวิสาหกิจ(Cluster) ในการจัดตั้งนิคมอุตสาหกรรม พ.ศ. ๒๕๕๐ข้อ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในข้อบังคับนี้นิคมอุตสาหกรรม หมายความว่า นิคมอุตสาหกรรมที่ กนอ.ร่วมดำเนินงานกับเขตอุตสาหกรรม สวนอุตสาหกรรม เขตประกอบการอุตสาหกรรมชุมชนอุตสาหกรรม และกลุ่มเครือข่ายวิสาหกิจ (Cluster)เขตอุตสาหกรรม หมายความว่าเขตพื้นที่ที่จัดสรรไว้สำหรับโรงงานอุตสาหกรรมเข้าไปอยู่รวมกันอย่างเป็นระบบโดยจัดให้มีพื้นที่อุตสาหกรรม ตลอดจนระบบสาธารณูปโภคสิ่งอำนวยความสะดวกและบริการอื่นที่จำเป็นให้แก่ผู้ประกอบการภายใต้การควบคุมและส่งเสริมตามกฎหมายอื่นที่เกี่ยวข้องและเป็นการดำเนินงานโดยภาคเอกชนที่ไม่ได้ร่วมดำเนินงานกับ กนอ. ทั้งนี้ ให้หมายความรวมถึงสวนอุตสาหกรรม เขตประกอบการอุตสาหกรรม และชุมชนอุตสาหกรรมด้วยกลุ่มเครือข่ายวิสาหกิจ (Cluster) หมายความว่ากลุ่มธุรกิจหรือองค์กรอื่นที่เกี่ยวข้องซึ่งอยู่ในพื้นที่ใกล้เคียงกันโดยมีวัตถุประสงค์เพื่อจะร่วมดำเนินงาน ร่วมมือ เกื้อหนุนเชื่อมโยงและเสริมกิจการซึ่งกันและกันอย่างครบวงจรรวมถึงการเชื่อมโยงกับอุตสาหกรรมสนับสนุนต่าง ๆ ตลอดจนธุรกิจบริการที่เกี่ยวข้องด้วยพื้นที่โครงการ หมายความว่าพื้นที่ทั้งหมดที่ผู้ร่วมดำเนินงานเสนอเพื่อขอเข้าร่วมดำเนินงานจัดตั้งนิคมอุตสาหกรรมกับกนอ.พื้นที่ขาย หมายความว่าพื้นที่ที่กำหนดจากพื้นที่โครงการ หรือจากพื้นที่ที่ได้ดำเนินการพัฒนาเป็นระยะ ๆซึ่งผู้ร่วมดำเนินงานได้กำหนดให้เป็นพื้นที่แน่นอนสำหรับขาย ให้เช่าหรือให้เช่าซื้อแก่ผู้ประกอบกิจการในนิคมอุตสาหกรรมผู้ขอร่วมดำเนินงาน หมายความว่าบุคคลซึ่งประกอบกิจการประเภทเขตอุตสาหกรรมสวนอุตสาหกรรม เขตประกอบการอุตสาหกรรมชุมชนอุตสาหกรรม และกลุ่มเครือข่ายวิสาหกิจ (Cluster) ซึ่งมีความประสงค์จะเข้าร่วมดำเนินงานกับกนอ. ในการจัดตั้งนิคมอุตสาหกรรมผู้ร่วมดำเนินงาน หมายความว่าผู้ขอร่วมดำเนินงานที่ได้รับอนุมัติและทำสัญญาร่วมดำเนินงานโครงการจัดตั้งนิคมอุตสาหกรรมกับกนอ.กองทุน หมายความว่ากองทุนหลักประกันเพื่อการบำรุงรักษา และสร้างทดแทนระบบสาธารณูปโภค และสิ่งอำนวยความสะดวกของนิคมอุตสาหกรรมประกาศคณะกรรมการ หมายความว่าประกาศคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมบริษัทย่อย หมายความว่าบริษัทที่ถือหุ้นโดยผู้ร่วมดำเนินงาน บริษัทย่อยอื่น ๆ บริษัทที่เกี่ยวข้องอื่น ๆบริษัทร่วมทุนอื่น ๆและให้หมายความรวมถึงผู้ถือหุ้นในบริษัทดังกล่าวโดยมีหุ้นเกินกว่ากึ่งหนึ่งของจำนวนหุ้นทั้งหมดบริษัทที่เกี่ยวข้อง หมายความว่าบริษัทที่ถือหุ้นโดยผู้ร่วมดำเนินงาน บริษัทย่อยอื่น ๆ บริษัทที่เกี่ยวข้องอื่น ๆบริษัทร่วมทุนอื่น ๆและให้หมายรวมถึงผู้ถือหุ้นในบริษัทดังกล่าวโดยมีหุ้นตั้งแต่ร้อยละ ๒๐แต่ไม่เกินร้อยละ ๕๐ ของจำนวนหุ้นทั้งหมดบริษัทร่วมทุน หมายความว่าบริษัทที่ถือหุ้นโดยผู้ร่วมดำเนินงาน บริษัทย่อยอื่นๆ บริษัทที่เกี่ยวข้องอื่นๆบริษัทร่วมทุนอื่นๆและให้หมายความรวมถึงผู้ถือหุ้นในบริษัทดังกล่าวโดยมีหุ้นไม่เกินร้อยละ ๒๐ขึ้นไปของจำนวนหุ้นทั้งหมดข้อ๔ ให้ผู้ว่าการรักษาการตามข้อบังคับนี้และให้มีอำนาจออกระเบียบหรือประกาศเพื่อปฏิบัติการตามข้อบังคับนี้หมวด ๑การดำเนินการจัดตั้งนิคมอุตสาหกรรม ข้อ๕ กรณีผู้ขอร่วมดำเนินงานประสงค์เข้าร่วมดำเนินงานกับกนอ. เพื่อจัดตั้งนิคมอุตสาหกรรมผู้ขอร่วมดำเนินงานดังกล่าวต้องเป็นผู้จัดหาที่ดินพร้อมทั้งลงทุนและพัฒนาโครงการเพื่อขาย ให้เช่า หรือให้เช่าซื้อที่ดินนั้นข้อ๖ ให้ กนอ.เป็นผู้ดำเนินการเพื่อให้พื้นที่โครงการเป็นนิคมอุตสาหกรรมและประสานกับหน่วยงานต่างๆ ในการจัดตั้งนิคมอุตสาหกรรม รวมทั้งการอนุญาตการปลูกสร้างอาคารการตั้งโรงงานและการประกอบกิจการโรงงานภายใต้หลักเกณฑ์ วิธีการและเงื่อนไขตามที่กฎหมายบัญญัติการดำเนินการให้เขตพื้นที่โครงการเป็นนิคมอุตสาหกรรมตามวรรคหนึ่งจะต้องได้รับความยินยอมจากเจ้าของที่ดินผู้ซึ่งได้รับโอนกรรมสิทธิ์ที่ดินจากผู้ขอร่วมดำเนินงานแล้วทุกรายข้อ๗ การจัดตั้งนิคมอุตสาหกรรมตามข้อบังคับนี้ให้ กนอ. หรือผู้ร่วมดำเนินงานเป็นผู้ให้บริการระบบสาธารณูปโภคสิ่งอำนวยความสะดวกและบริการอื่นในนิคมอุตสาหกรรมตามที่กำหนดไว้ในหมวด ๒ และหมวด ๓แล้วแต่กรณีกรณีตามวรรคหนึ่งห้ามมิให้ผู้ร่วมดำเนินงานนำอสังหาริมทรัพย์ส่วนควบและอุปกรณ์ซึ่งใช้เป็นระบบสาธารณูปโภค และสิ่งอำนวยความสะดวกต่าง ๆไปใช้เป็นหลักประกันหนี้ หรือก่อให้เกิดภาระผูกพันไม่ว่าในกรณีใด ๆ โดยไม่ได้รับความเห็นชอบจากกนอ.ข้อ๘ ผู้ร่วมดำเนินงานต้องจัดให้มีระบบสาธารณูปโภคสิ่งอำนวยความสะดวกและบริการอื่นตามความจำเป็นแก่ผู้ประกอบกิจการในนิคมอุตสาหกรรมตามหลักเกณฑ์วิธีการและเงื่อนไขในการจัดตั้งนิคมอุตสาหกรรมข้อ๙ ผู้ร่วมดำเนินงานต้องทำสัญญาร่วมดำเนินงานโครงการจัดตั้งนิคมอุตสาหกรรมกับกนอ. ตามแบบที่ กนอ. กำหนด นอกจากนี้จะต้องจัดให้มีสถานที่ทำงาน ที่พักและยานพาหนะรวมถึงสิ่งของที่จำเป็นอื่น ๆให้เหมาะสมและเพียงพอต่อการปฏิบัติงานของพนักงาน กนอ. และหน่วยงานที่เกี่ยวข้องข้อ๑๐ กรณีผู้ร่วมดำเนินงานได้ทำสัญญาร่วมดำเนินงานโครงการจัดตั้งนิคมอุตสาหกรรมกนอ. แล้วแต่ปรากฏว่าผู้ร่วมดำเนินงานไม่ได้ปฏิบัติให้เป็นไปตามหลักเกณฑ์หรือเงื่อนไขหรือสัญญา ในการร่วมดำเนินงานโดยครบถ้วนและไม่ดำเนินการแก้ไขให้ถูกต้องภายในระยะเวลาที่ กนอ. กำหนด และ กนอ. เห็นว่าหลักเกณฑ์หรือเงื่อนไขหรือสัญญานั้นเป็นข้อสาระสำคัญ ให้ กนอ. เรียกค่าเสียหาย ถ้ามีหรือบอกเลิกสัญญาโครงการจัดตั้งนิคมอุตสาหกรรมนั้นได้ ทั้งนี้ผู้ร่วมดำเนินงานต้องโอนกรรมสิทธิ์บรรดาอสังหาริมทรัพย์ ส่วนควบ และอุปกรณ์ตลอดจนระบบสาธารณูปโภคและสิ่งอำนวยความสะดวกต่าง ๆ ให้แก่ กนอ.เพื่อดำเนินงานนิคมอุตสาหกรรมต่อไปตามที่ตกลงไว้ในสัญญาร่วมดำเนินงานข้อ๑๑ ให้ กนอ. มีอำนาจกำหนดราคาขายค่าเช่า ค่าเช่าซื้อ อสังหาริมทรัพย์หรือสังหาริมทรัพย์ ค่าบำรุงรักษาสิ่งอำนวยความสะดวก และค่าบริการต่างๆ ของผู้ร่วมดำเนินงานในนิคมอุตสาหกรรม ทั้งนี้ตามความเหมาะสมและความจำเป็นในด้านธุรกิจโดยความเห็นชอบของคณะกรรมการหมวด ๒หลักเกณฑ์และเงื่อนไขกรณี กนอ.เป็นผู้ให้บริการระบบสาธารณูปโภคสิ่งอำนวยความสะดวกและบริการอื่น ข้อ๑๒ กรณี กนอ.เป็นผู้ให้บริการระบบสาธารณูปโภค สิ่งอำนวยความสะดวกและบริการอื่นผู้ร่วมดำเนินงานสามารถใช้สิทธิเลือกชำระค่าใช้จ่ายในการร่วมดำเนินงานวิธีใดวิธีหนึ่งดังต่อไปนี้(๑)กรณีชำระค่าบริหารโครงการและค่ากองทุนเป็นเงินร้อยละ ๑๘ของค่าพัฒนาระบบสาธารณูปโภคพื้นฐาน เช่น ระบบถนน ระบบประปา ระบบระบายน้ำระบบป้องกันน้ำท่วมระบบบำบัดน้ำเสีย ระบบกำจัดขยะ อาคารสำนักงาน เป็นต้นให้แบ่งสัดส่วนการชำระ ดังนี้(๑.๑)ชำระค่าบริหารโครงการ เป็นจำนวนเงินร้อยละ ๔๐ ของเงินค่าบริหารโครงการและค่ากองทุน(๑.๒)ชำระค่ากองทุน เป็นจำนวนเงินร้อยละ ๖๐ ของเงินค่าบริหารโครงการและค่ากองทุนทั้งนี้ผู้ร่วมดำเนินงานต้องแบ่งชำระค่าบริหารโครงการและค่ากองทุนเป็นรายปีปีละเท่ากันภายในกำหนดเวลาห้าปี นับแต่วันที่ลงนามในสัญญาร่วมดำเนินงาน หรือ(๒)กรณีชำระค่าบริหารโครงการและค่ากองทุนตามจำนวนพื้นที่โครงการ ดังนี้(๒.๑)ชำระค่าบริหารโครงการ(ก)พื้นที่โครงการไม่เกิน ๑,๐๐๐ ไร่ ให้ชำระเงินจำนวน ๒๑,๖๐๐ บาท ต่อไร่(ข)พื้นที่โครงการส่วนที่เกิน ๑,๐๐๐ ไร่ แต่ไม่เกิน ๒,๐๐๐ไร่ ให้ชำระเงินจำนวน ๑๐,๘๐๐ บาท ต่อไร่(ค)พื้นที่โครงการส่วนที่เกิน ๒,๐๐๐ ไร่ ให้ชำระเงินจำนวน ๕,๔๐๐ บาทต่อไร่(๒.๒)ชำระค่ากองทุน(ก)พื้นที่โครงการไม่เกิน ๑,๐๐๐ ไร่ ให้ชำระเงินจำนวน ๓๒,๔๐๐ บาท ต่อไร่(ข)พื้นที่โครงการส่วนที่เกิน ๑,๐๐๐ ไร่ แต่ไม่เกิน ๒,๐๐๐ไร่ ให้ชำระเงินจำนวน ๒๗,๐๐๐ บาท ต่อไร่(ค)พื้นที่โครงการส่วนที่เกิน ๒,๐๐๐ ไร่ ให้ชำระเงินจำนวน ๒๑,๖๐๐ บาทต่อไร่ข้อ๑๓ การชำระค่าบริหารโครงการและค่ากองทุนตามข้อ๑๒ (๒) ให้ผู้ร่วมดำเนินงานชำระเป็นงวด ดังนี้(๑)ชำระเงินงวดที่ ๑ เป็นเงินร้อยละ ๕ ของค่าบริหารโครงการตามข้อ ๑๒ (๒.๑)และค่ากองทุนตามข้อ ๑๒ (๒.๒) แก่ กนอ. ในวันลงนามในสัญญาร่วมดำเนินงาน(๒)ชำระเงินงวดที่ ๒ เป็นเงินร้อยละ ๕ ของค่าบริหารโครงการตามข้อ ๑๒ (๒.๑)และค่ากองทุนตามข้อ ๑๒ (๒.๒)เมื่อได้ประกาศเขตพื้นที่โครงการเป็นนิคมอุตสาหกรรมตามกฎหมายว่าด้วยการนิคมอุตสาหกรรมแห่งประเทศไทยแล้วภายใน๓๐ วัน นับแต่วันที่ได้รับแจ้งจาก กนอ.นอกจากนี้ผู้ร่วมดำเนินงานจะต้องชำระเงินตามพื้นที่ขายที่ได้รับอนุญาตให้ใช้ที่ดินภายใน ๓๐วัน นับแต่วันที่ได้รับแจ้งจาก กนอ.ซึ่งต้องชำระเงินค่าบริหารโครงการและค่ากองทุนในส่วนที่เหลือทั้งหมดภายใน ๗ ปีนับแต่วันลงนามในสัญญาร่วมดำเนินงานข้อ๑๔ ให้ผู้ร่วมดำเนินงานจัดหลักประกันการร่วมดำเนินงานมามอบไว้แก่กนอ. เพื่อประโยชน์แก่ผู้ประกอบกิจการในนิคมอุตสาหกรรม ดังนี้(๑)โอนบรรดาอสังหาริมทรัพย์ ส่วนควบ และอุปกรณ์ตลอดจนระบบสาธารณูปโภคและสิ่งอำนวยความสะดวกในนิคมอุตสาหกรรมให้แก่ กนอ. ทันทีเมื่อได้ดำเนินการปรับปรุงและพัฒนาแล้วเสร็จตามโครงการแต่ละส่วน(๒)จัดให้มีหนังสือค้ำประกันของธนาคารพาณิชย์ หรือสถาบันการเงินอื่นตามที่ กนอ. เห็นชอบในวงเงินค่าใช้จ่ายในการร่วมดำเนินงานซึ่งผู้ร่วมดำเนินงานได้เลือกชำระโดยวิธีใดวิธีหนึ่งตามที่กำหนดไว้ในข้อ๑๒ ในส่วนที่ยังชำระไม่ครบถ้วนหมวด ๓หลักเกณฑ์และเงื่อนไขกรณีผู้ร่วมดำเนินงานเป็นผู้ให้บริการระบบสาธารณูปโภคสิ่งอำนวยความสะดวกและบริการอื่น ข้อ๑๕ กรณีผู้ร่วมดำเนินงานเป็นผู้ให้บริการระบบสาธารณูปโภคสิ่งอำนวยความสะดวกและบริการอื่นตามความจำเป็นผู้ร่วมดำเนินงานดังกล่าวต้องชำระค่าใช้จ่ายในการร่วมดำเนินงานให้แก่ กนอ.ดังต่อไปนี้(๑)ค่าบริหารโครงการ แบ่งการชำระออกเป็น ๒ ประเภท คือ(๑.๑)ค่าธรรมเนียมและบริการร่วมดำเนินงาน ให้ชำระตามพื้นที่โครงการในอัตรา ดังนี้(ก)พื้นที่โครงการไม่เกิน ๑,๐๐๐ ไร่ ชำระในอัตราร้อยละ ๖๐ ของอัตราตามประกาศคณะกรรมการกำหนดโดยให้สิทธิชำระในอัตราดังกล่าวเฉพาะโครงการจัดตั้งนิคมอุตสาหกรรมซึ่งได้รับการอนุมัติและทำสัญญาร่วมดำเนินงานกับกนอ. ภายในวันที่ ๓๑ ธันวาคม ๒๕๕๔ เท่านั้นถ้าผู้ร่วมดำเนินงานได้รับอนุมัติและทำสัญญาร่วมดำเนินงานกับกนอ. หลังวันที่ ๓๑ ธันวาคม ๒๕๕๔ให้ชำระค่าธรรมเนียมและบริการร่วมดำเนินงานในอัตราตามประกาศคณะกรรมการกำหนด(ข)พื้นที่โครงการส่วนที่เกิน ๑,๐๐๐ ไร่ แต่ไม่เกิน ๓,๐๐๐ไร่ ชำระในอัตรา ๑,๐๐๐ บาท ต่อไร่(ค)พื้นที่โครงการส่วนที่เกิน ๓,๐๐๐ ไร่ ขึ้นไป ชำระในอัตรา ๑๐๐ บาท ต่อไร่กรณีตามวรรคหนึ่งผู้ร่วมดำเนินงานจะต้องดำเนินการพัฒนาระบบสาธารณูปโภค สิ่งอำนวยความสะดวกภายในโครงการแต่ละระบบให้แล้วเสร็จไม่น้อยกว่าร้อยละ๖๐ ของมูลค่างานแต่ละระบบและเมื่อรวมการพัฒนาทุกระบบแล้วต้องเสร็จไม่น้อยกว่าร้อยละ ๖๐ของมูลค่างานรวมทั้งหมด ทั้งนี้ผู้ร่วมดำเนินงานสามารถแบ่งการชำระค่าใช้จ่ายดังกล่าวให้กับ กนอ. ได้ตามจำนวน และระยะเวลาตามที่ได้รับความเห็นชอบจากกนอ. แต่ถ้าผู้ร่วมดำเนินงานไม่สามารถพัฒนาระบบสาธารณูปโภคและสิ่งอำนวยความสะดวกดังกล่าวได้ผู้ร่วมดำเนินงานจะต้องชำระค่าธรรมเนียมและบริการร่วมดำเนินงานในอัตราปกติตามประกาศคณะกรรมการกำหนดอัตราค่าธรรมเนียมและบริการร่วมดำเนินงานตาม(๑.๑) ให้กำหนดเป็นอัตราผันแปร ซึ่งจะปรับเพิ่มขึ้นทุกรอบระยะสามปีในอัตราร้อยละ๑๐ ของอัตราค่าธรรมเนียมและบริการร่วมดำเนินงานตามประกาศคณะกรรมการกำหนด(๑.๒)ค่ากำกับการบริการ ให้ชำระตามอัตราและเงื่อนไขที่กำหนด ดังนี้(ก)พื้นที่โครงการไม่เกิน ๑,๐๐๐ ไร่ ชำระในอัตราร้อยละ ๖๐ ของอัตราตามประกาศคณะกรรมการกำหนดโดยให้สิทธิชำระในอัตราดังกล่าวเป็นระยะเวลาห้าปีติดต่อกัน นับแต่ปีที่เริ่มชำระ ทั้งนี้สำหรับโครงการจัดตั้งนิคมอุตสาหกรรมซึ่งได้รับการอนุมัติและทำสัญญาร่วมดำเนินงานกับกนอ. ภายในวันที่ ๓๑ ธันวาคม ๒๕๕๔(ข)พื้นที่โครงการส่วนที่เกิน ๑,๐๐๐ ไร่ แต่ไม่เกิน ๓,๐๐๐ไร่ ชำระในอัตรา ๒๐๐ บาท ต่อไร่ ต่อปี(ค)พื้นที่โครงการส่วนที่เกิน ๓,๐๐๐ ไร่ ขึ้นไป ชำระในอัตรา ๑๐๐ บาทต่อไร่ ต่อปีอัตราค่ากำกับการบริการตาม(๑.๒) ให้กำหนดเป็นอัตราผันแปร ซึ่งจะปรับเพิ่มขึ้นทุกรอบระยะสามปีในอัตราร้อยละ๑๐ ของอัตราค่ากำกับการบริการตามประกาศคณะกรรมการกำหนด ทั้งนี้ ให้เริ่มชำระตั้งแต่ปีที่สองของสัญญาร่วมดำเนินงานเป็นต้นไปและต้องชำระภายในวันที่ ๓๐ เมษายนของทุกปีในอัตราที่คำนวณได้ในปีนั้นโดยถือปีที่ทำสัญญาร่วมดำเนินงานเป็นปีที่หนึ่งกรณีตาม(ก) เมื่อพ้นกำหนดระยะเวลาห้าปีดังกล่าวแล้วให้ชำระค่ากำกับการบริการในอัตราและเงื่อนไขปกติตามประกาศคณะกรรมการกำหนดสำหรับโครงการจัดตั้งนิคมอุตสาหกรรมที่ได้รับอนุมัติและทำสัญญาร่วมดำเนินงานหลังวันที่๓๑ ธันวาคม ๒๕๕๔ ให้กำหนดอัตราค่ากำกับการบริการและวิธีการชำระในอัตราและวิธีการปกติตามประกาศคณะกรรมการกำหนด(๒)ค่าประชาสัมพันธ์และส่งเสริมการลงทุนให้คำนวณตามพื้นที่ขายตามจำนวนของพื้นที่พัฒนาในแต่ละระยะในอัตราเริ่มต้นไร่ละ ๑๐,๐๐๐ บาท ทั้งนี้ อัตราค่าประชาสัมพันธ์และส่งเสริมการลงทุนดังกล่าวจะกำหนดเป็นอัตราผันแปรและปรับเพิ่มขึ้นทุกรอบระยะเวลาสามปีในอัตราร้อยละสิบของอัตราค่าประชาสัมพันธ์และส่งเสริมการลงทุนตามประกาศคณะกรรมการกำหนดให้ยกเว้นและลดหย่อนค่าประชาสัมพันธ์และส่งเสริมการลงทุนสำหรับพื้นที่ดังต่อไปนี้(๒.๑)พื้นที่ที่ได้รับยกเว้น(ก)พื้นที่ประกอบอุตสาหกรรมที่มีโรงงานประกอบกิจการอยู่แล้ว(ข)พื้นที่ขายที่ผู้ร่วมดำเนินงานได้โอนกรรมสิทธิ์ที่ดินให้ลูกค้าแล้วก่อนวันที่ผู้ร่วมดำเนินงานทำสัญญาร่วมดำเนินงานกับกนอ.(ค)พื้นที่ประกอบอุตสาหกรรมของบริษัทย่อย(๒.๒)พื้นที่ที่ได้รับการลดหย่อน(ก)พื้นที่ประกอบอุตสาหกรรมของบริษัทที่เกี่ยวข้อง ได้รับการลดหย่อนร้อยละ ๕๐ของอัตราที่กำหนด(ข)พื้นที่ประกอบอุตสาหกรรมของบริษัทร่วมทุน ได้รับการลดหย่อนร้อยละ ๒๕ของอัตราที่กำหนดข้อ๑๖ การชำระค่าประชาสัมพันธ์และส่งเสริมการลงทุนตามข้อ๑๕ (๒) ให้ชำระ ดังนี้(๑)ครั้งที่หนึ่งชำระในวันทำสัญญาร่วมดำเนินงานหรือวันทำบันทึกข้อตกลงเพิ่มเติมต่อท้ายสัญญาเพื่อขยายการพัฒนาในแต่ละระยะในอัตราร้อยละ๕ ของค่าประชาสัมพันธ์และส่งเสริมการลงทุนพื้นที่ขายแต่ละระยะ(๒)ครั้งที่สอง ชำระเมื่อมีการประกาศเขตนิคมอุตสาหกรรม ในอัตราร้อยละ ๕ ของค่าประชาสัมพันธ์และส่งเสริมการลงทุนของพื้นที่ขายแต่ละระยะที่ได้ประกาศเป็นเขตนิคมอุตสาหกรรมโดยให้ชำระภายใน ๓๐ วัน นับแต่วันที่ได้รับแจ้งจาก กนอ.(๓)ครั้งต่อ ๆ ไป ชำระเงินในอัตราร้อยละ ๙๐ของค่าประชาสัมพันธ์และส่งเสริมการลงทุนต่อไร่ตามพื้นที่ขายที่ได้รับอนุญาตให้ใช้ที่ดินจาก กนอ.โดยให้ชำระภายในวันสิ้นเดือนของเดือนถัดไปนับแต่เดือนที่ผู้ใช้ที่ดินได้รับอนุญาตให้ใช้ที่ดินกรณีพื้นที่ขายเพิ่มขึ้นให้ผู้ร่วมดำเนินงานชำระเงินค่าประชาสัมพันธ์และส่งเสริมการลงทุนตามจำนวนที่เพิ่มขึ้นให้แก่กนอ. ภายใน ๓๐ วัน นับตั้งแต่วันที่ได้รับแจ้งจาก กนอ. โดยไม่คิดดอกเบี้ยกรณีพื้นที่ขายลดลงให้ กนอ.คืนเงินค่าประชาสัมพันธ์และส่งเสริมการลงทุนจำนวนที่ลดลงให้แก่ผู้ร่วมดำเนินงานภายใน๓๐ วัน นับจากวันที่ได้รับแจ้งจาก กนอ. โดยไม่คิดดอกเบี้ยข้อ๑๗ ผู้ร่วมดำเนินงานต้องจัดหลักประกันการร่วมดำเนินงานและส่งมอบหลักประกันสัญญาให้แก่กนอ.รวมทั้งให้จัดให้มีกองทุนเพื่อประโยชน์ของผู้ประกอบกิจการในนิคมอุตสาหกรรมด้วย ทั้งนี้ผู้ร่วมดำเนินงานจะต้องชำระเงินให้แก่ กนอ. เพื่อนำเงินเข้าบัญชีกองทุน ดังนี้(๑)กรณีผู้ร่วมดำเนินงานเป็นผู้ให้บริการระบบสาธารณูปโภค สิ่งอำนวยความสะดวกและบริการอื่นตามความจำเป็นจะต้องจัดให้มีกองทุนเป็นหลักประกันการร่วมดำเนินงานตามประกาศที่คณะกรรมการกำหนดหรือตามที่คณะกรรมการ กนอ. เห็นสมควร(๒)กรณีผู้ร่วมดำเนินงานเป็นผู้ให้บริการระบบสาธารณูปโภค สิ่งอำนวยความสะดวกและบริการอื่นตามความจำเป็นบางระบบต้องจัดให้มีกองทุนเป็นหลักประกันการร่วมดำเนินงานโดยปรับลดวงเงินลงตามสัดส่วนของระบบสาธารณูปโภค สิ่งอำนวยความสะดวก และบริการอื่นตามความจำเป็นที่ผู้ร่วมดำเนินงานให้บริการ หรือตามที่คณะกรรมการ กนอ. เห็นชอบ(๓)กรณีผู้ร่วมดำเนินงานไม่ได้เป็นผู้ให้บริการระบบสาธารณูปโภค สิ่งอำนวยความสะดวก และบริการอื่นตามความจำเป็นให้เสนอคณะกรรมการ กนอ.พิจารณากำหนดวงเงินกองทุนตามแต่จะเห็นสมควร ทั้งนี้จะพิจารณาตามความเหมาะสมของขนาดพื้นที่ประเภทอุตสาหกรรมและระบบสาธารณูปโภคสิ่งอำนวยความสะดวก และบริการอื่นตามความจำเป็นที่จัดให้มีอยู่ภายในนิคมอุตสาหกรรมข้อ๑๘ ให้กำหนดเงินกองทุนของนิคมอุตสาหกรรมไว้สูงสุดที่จำนวนหกสิบล้านบาทแต่ทั้งนี้ไม่รวมถึงเงินเพิ่มที่เกิดจากการผิดนัดชำระเงินกองทุนและรายได้หรือผลประโยชน์อื่นใดอันเกิดจากเงินในบัญชีกองทุนผู้ร่วมดำเนินงานต้องนำเงินสดเข้าบัญชีกองทุนตามวรรคหนึ่งตามสัดส่วนของพื้นที่ที่ได้รับอนุญาตให้ใช้ที่ดินจาก กนอ.ภายในวันสิ้นเดือนของเดือนถัดไปนับแต่เดือนที่ผู้ใช้ที่ดินได้รับอนุญาตให้ใช้ที่ดิน ทั้งนี้หากมีดอกเบี้ยอันเกิดจากเงินในบัญชีกองทุนให้สมทบเข้าในกองทุนเมื่อได้ชำระเงินครบถ้วนตามจำนวนที่คำนวณตามอัตราที่กำหนดในวรรคหนึ่งแล้วเงินอันเกิดจากดอกเบี้ยของบัญชีกองทุนในส่วนเกินวงเงินกองทุนผู้ร่วมดำเนินงานอาจนำไปใช้เพื่อการบำรุงรักษาและสร้างทดแทนระบบสาธารณูปโภคและสิ่งอำนวยความสะดวกหรือบริการอื่นตามความจำเป็นได้ ทั้งนี้ตามหลักเกณฑ์ และเงื่อนไขที่ กนอ. กำหนดข้อ๑๙ ให้ผู้ร่วมดำเนินงานเปิดบัญชีกองทุนกับธนาคารพาณิชย์หรือสถาบันการเงินอื่นที่กนอ. เห็นชอบ และให้เป็นกรรมสิทธิ์ของ กนอ. ในฐานะผู้บริหารจัดการกองทุน โดย กนอ. เป็นผู้มีสิทธิใช้และสั่งจ่ายเงินจากบัญชีกองทุนเพื่อนำไปใช้บำรุงรักษาและสร้างทดแทนระบบสาธารณูปโภคและสิ่งอำนวยความสะดวกถ้าผู้ร่วมดำเนินงานไม่อาจดำเนินงานตามวัตถุประสงค์หรือตามสัญญาร่วมดำเนินงานได้ให้เงินในบัญชีกองทุนตกเป็นกรรมสิทธิ์ของกนอ. ในฐานะผู้ดูแลกองทุน ตลอดจนให้ กนอ. เป็นผู้มีสิทธิใช้และสั่งจ่ายเงินจากบัญชีกองทุนเพื่อดำเนินการตามวัตถุประสงค์ในการจัดให้มีกองทุนกรณีผู้ร่วมดำเนินงานประสงค์จะนำเงินในบัญชีกองทุนไปใช้เพื่อการบำรุงรักษาและสร้างทดแทนระบบสาธารณูปโภคสิ่งอำนวยความสะดวก และบริการอื่นตามความจำเป็นตามหลักเกณฑ์และเงื่อนไขที่ กนอ.กำหนดซึ่งทำให้ยอดเงินในบัญชีกองทุนของนิคมอุตสาหกรรมร่วมดำเนินงานนั้นต่ำกว่าวงเงินกองทุนที่คำนวณได้ตามอัตราที่กำหนดไว้ในข้อ๑๘ ผู้ร่วมดำเนินงานจะต้องนำเงินมาทดแทนให้ครบถ้วนตามวงเงินกองทุนดังกล่าวภายใน ๑ปี นับแต่วันที่ กนอ. สั่งจ่ายเงินออกจากบัญชีกองทุน ทั้งนี้ผู้ร่วมดำเนินงานต้องนำหลักประกันเป็นหนังสือค้ำประกันของธนาคารพาณิชย์หรือสถาบันการเงินที่กนอ. เห็นชอบในวงเงินเท่ากับจำนวนเงินที่ กนอ. สั่งจ่าย มาวางเป็นหลักประกันให้แก่กนอ. ในวันที่ กนอ. สั่งจ่ายเงินยอดนั้นออกจากบัญชีกองทุนข้อ๒๐ ในวันทำสัญญาร่วมดำเนินงานหรือวันทำบันทึกข้อตกลงเพิ่มเติมต่อท้ายสัญญาเพื่อขยายการพัฒนาในแต่ละระยะแล้วแต่กรณี ผู้ร่วมดำเนินงานต้องจัดให้มีหลักประกันสัญญาเป็นเงินสดหรือหนังสือค้ำประกันของธนาคารหรือสถาบันการเงินที่ กนอ.เห็นชอบในจำนวนเท่ากับวงเงินค่ากำกับการบริการ และอีกจำนวนร้อยละ ๑๐ของค่าประชาสัมพันธ์และส่งเสริมการลงทุนของพื้นที่พัฒนาในแต่ละระยะรวมทั้งอีกร้อยละ ๑๐ของเงินกองทุนของพื้นที่พัฒนาในแต่ละระยะเพื่อเป็นหลักประกันการปฏิบัติตามสัญญาร่วมดำเนินงานผู้ร่วมดำเนินงานมีสิทธิขอลดวงเงินหลักประกันตามวรรคหนึ่งได้เมื่อผู้ร่วมดำเนินงานได้ชำระเงินค่าใช้จ่ายในการร่วมดำเนินงานและเงินกองทุนไปบางส่วนโดยรวมถึงยอดวงเงินค่าใช้จ่ายในการร่วมดำเนินงานแล้วแต่ทั้งนี้ผู้ร่วมดำเนินงานยังคงต้องวางหลักประกันไว้ไม่น้อยกว่าสามเท่าของค่ากำกับการบริการต่อปีตลอดไปประกาศ ณ วันที่ ๓ตุลาคม พ.ศ. ๒๕๕๐ประสาน ตันประเสริฐประธานกรรมการการนิคมอุตสาหกรรมแห่งประเทศไทยวัชศักดิ์/จัดทำ๒๐ พฤศจิกายน ๒๕๕๐ศิรวัชร์/ปรับปรุง๘ มีนาคม ๒๕๕๙[๑] ราชกิจจานุเบกษา เล่ม ๑๒๔/ตอนพิเศษ ๑๖๖ ง/หน้า ๒๓/๓๑ ตุลาคม ๒๕๕๐